《书建州刺史鲍祗劝农诗后》
宋代·赵公豫

使君劝稼泛清溪，才问高田又及低。蛙鼓鸣畦芳草际，莺梭掷柳画桥西。

堪怜南亩波生浪，且喜东庄麦秀齐。五首新诗发性府，还从老稚慰呼啼。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。